CELEX: 62017TN0037
Language: el
Date: 2017-01-23 00:00:00
Title: Υπόθεση T-37/17: Αγωγή της 23ης Ιανουαρίου 2017 — Bank Tejarat κατά Συμβουλίου

3.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 104/52
            
         Αγωγή της 23ης Ιανουαρίου 2017 — Bank Tejarat κατά Συμβουλίου
   (Υπόθεση T-37/17)
   (2017/C 104/73)
   Γλώσσα διαδικασίας: η αγγλική
   
      Διάδικοι
   
   
      Ενάγουσα: Bank Tejarat (Τεχεράνη, Ιράν) (εκπρόσωποι: S. Zaiwalla, P. Reddy, K. Mittal, A. Meskarian, Solicitors, T. Otty, R. Blakeley, V. Zaiwalla και H. Leith, Barristers)
   
      Εναγόμενο: Συμβούλιο της Ευρωπαϊκής Ένωσης
   
      Αιτήματα
   
   Η ενάγουσα ζητεί από το Γενικό Δικαστήριο:
   
               —
            
            
               να υποχρεώσει το Συμβούλιο να καταβάλει στην ενάγουσα αποζημίωση για τη βλάβη που υπέστη συνεπεία της επιβολής περιοριστικών μέτρων από του Συμβούλιο μέσω των ακόλουθων πράξεων, οι οποίες αφορούν περιοριστικά μέτρα κατά του Ιράν: την απόφαση 2012/35/ΚΕΠΠΑ του Συμβουλίου της 23ης Ιανουαρίου 2012 (ΕΕ 2012, L 19, σ. 22), τον εκτελεστικό κανονισμό (ΕΕ) 54/2012 του Συμβουλίου της 23ης Ιανουαρίου 2012 (ΕΕ 2012, L 19, σ. 1), τον κανονισμό (ΕΕ) 267/2012 του Συμβουλίου της 23ης Μαρτίου 2012 (ΕΕ 2012, L 88, σ. 1), τον εκτελεστικό κανονισμό (ΕΕ) 709/2012 του Συμβουλίου της 2ας Αυγούστου 2012 (ΕΕ 2012, L 208, σ. 2), την απόφαση (ΚΕΠΠΑ) 2015/556 του Συμβουλίου της 7ης Απριλίου 2015 (ΕΕ L 92, 8.4.2015, σ. 101), και τον εκτελεστικό κανονισμό (ΕΕ) 2015/549 του Συμβουλίου της 7ης Απριλίου 2015 (ΕΕ 2015, L 92, σ. 12)· να καταβληθούν στην ενάγουσα τα ακόλουθα ποσά: 1 494 050 000 δολάρια ΗΠΑ λόγω υλικής ζημίας, 1 000 000 ευρώ λόγω ηθικής βλάβης, και δη εντόκως·
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της αγωγής της, η ενάγουσα προβάλλει έναν και μόνο λόγο.
   H ενάγουσα υποστηρίζει ότι η εις βάρος της επιβολή περιοριστικών μέτρων από το Συμβούλιο αποτέλεσε κατάφωρη παράβαση υποχρεώσεων που αποσκοπούν στην απονομή δικαιωμάτων σε ιδιώτες και ότι, συνεπώς, υφίσταται εξωσυμβατική ευθύνη της Ευρωπαϊκής Ένωσης. Η εν λόγω παράβαση ήταν η άμεση αιτία σοβαρής υλικής ζημίας και ηθικής βλάβης της ενάγουσας, για την οποία δικαιούται, αντιστοίχως, αποζημίωση και χρηματική ικανοποίηση.